[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000003", "text": "Aelodau ein bwrdd a\u2019n cymrodyr"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000009", "text": "Tudalen Saesneg, Mathemateg a Digidol"}, {"text_idx": "#000015", "text": "Aeth y rhan fwyaf o\u2019n diwrnod cyntaf yn yr Iseldiroedd yn teithio a setlo yn ein gwesty \u2013 ac wrth gwrs brofi rai o ddiwylliant gwych y wlad. Cyffroi o weld trenau tri llawr a rhyfeddu sut mae system drafnidiaeth gyhoeddus y wlad yn rhedeg fel cloc!"}, {"text_idx": "#000016", "text": "Roedd ymweliad cyntaf ein hymweliad astudio wedi ei gynllunio ar gyfer yr ail ddiwrnod pan fyddem yn mynd ar fysus a threnau eto i ymweld a\u0302 dinas Utrecht i gwrdd a\u0302\u2019n cydweithwyr ar gyfer yr ymweliad i Learn for Life."}, {"text_idx": "#000017", "text": "Mae Learn for Life yn sefydliad rhwydwaith ar gyfer cyrff lleol, rhanbarthol a chenedlaethol sy\u2019n weithredol ym maes addysg heb fod yn ffurfiol. Mae hefyd yn llwyfan ar gyfer cyfnewid a dyfnhau profiadau ym maes addysg oedolion o safbwynt polisi dysgu gydol oes Ewropeaidd."}, {"text_idx": "#000018", "text": "Yn Learn for Life cawsom y pleser o gwrdd a chlywed gan staff y sefydliad ond hefyd i gwrdd a\u0302 dysgwyr y cafodd eu bywydau eu trawsnewid oherwydd iddynt fynd no\u0302l i addysg. Roeddent yn fwy na hapus i rannu eu straeon ysbrydoledig o sut y mae addysg wedi newid eu bywydau a hefyd i rannu peth o\u2019u gwaith i hyrwyddo Dysgu Gydol Oes yn yr Iseldiroedd."}, {"text_idx": "#000019", "text": "Syniadau gwych gan Foundation ABC:"}, {"text_idx": "#000020", "text": "Mae Foundation ABC yn sefydliad a gaiff ei arwain gan gymheiriaid gyda\u2019r nod o annog oedolion i ddechrau dysgu eto."}, {"text_idx": "#000021", "text": "Mae Paneli Prawf yn cynnwys dysgwyr gyda sgiliau darllen lefel isel sy\u2019n darllen dogfennau gan sefydliadau tebyg i awdurdodau lleol, ysbytai, meddygfeydd i wirio eu bod yn ddarllenadwy ac yn helpu trosi os nad ydynt. Mae\u2019r syniad gwych hwn yn wasanaeth gwych y derbynnir ta\u0302l amcano ac mae felly\u2019n creu incwm i\u2019r grw\u0302p."}, {"text_idx": "#000022", "text": "Mae Paneli Prawf hefyd yn helpu sefydliadau i \u2018ganfod\u2019 eu gweithwyr anllythrennog a all fod yn fedrus iawn yn cuddio eu sgiliau isel ac felly\u2019n medru cynnig cefnogaeth a hyfforddiant iddynt."}, {"text_idx": "#000023", "text": "Mae pob Llysgennad Dysgu yn cael cynnig rhaglen hyfforddiant 7 diwrnod i\u2019w paratoi ar gyfer y swydd. Mae\u2019r pynciau yn cynnwys sgiliau cyflwyno a siarad cyhoeddus \u2013 cyflwynir y rhaglen gan Ambassadors to Ambassadors. Cynhelir hyn ddwywaith y flwyddyn fel rhan o\u2019u datblygiad personol parhaus."}, {"text_idx": "#000024", "text": "Yn bersonol, cefais fy ysbrydoli wrth dreulio amser gyda\u2019r bobl yn Learn for Life \u2013 yn arbennig pan aethom am bryd o fwyd pan wnaeth un o\u2019r carfan, Mark, wirioneddol gysylltu gyda un o ddysgwyr yr Iseldiroedd oherwydd eu bod wedi rhannu taith debyg ac yn cydymdeimlo gyda brwydrau ei gilydd \u2013 roedd grym Addysg Oedolion a hefyd y grym posibl ar gael drwy\u2019r rhaglen Llysgennad yn amlwg yn y ddau berson yma. Roedd yn hyfryd edrych arnynt yn cyfathrebu yn defnyddio eu ffonau symudol yn defnyddio ap cyfieithu. Roedd yn heintus \u2013 gan fod pawb ohonom mewn dim o dro yn lawrlwytho\u2019r ap ac yn rhoi cynnig arno ein hunain wrth y bwrdd cinio \u2013 anffurfiol \u2013 hwyl \u2013 dysgu o brofiad \u2013 llythrennedd digidol \u2013 sgiliau cyfathrebu \u2013 perffaith."}, {"text_idx": "#000025", "text": "Maent hefyd yn gwneud matiau bwrdd ar gyfer bwytai gyda straeon dysgwyr a manylion cyswllt arnynt i bobl gysylltu a\u0302 nhw os ca\u0302nt eu hysbrydoli i wneud hynny \u2013 mae hyn yn syniad gwych!"}, {"text_idx": "#000027", "text": "Caiff yr Iseldireg ei dysgu mewn ffordd anffurfiol iawn gan di\u0302m o diwtoriaid gwirfoddol yn defnyddio amrywiaeth o dechnegau rhwydd ac yn seiliedig ar y berthynas rhwng y tiwtor a\u2019r dysgwr \u2013 mae defnyddio ystod eang o gymhorthion dysgu tebyg i gardiau llun a chiwbiau llythrennau yn golygu y gall dysgwyr ddysgu rhai geiriau syml bob dydd ac adeiladu arnynt yn eu hamser eu hunain gyda help gan y tiwtor \u2013 roedd yn edrych yn effeithiol a difyr iawn."}, {"text_idx": "#000028", "text": "Roedd yn wych edrych ar y dull yma a roeddem hefyd yn ddigon ffodus i gael gwers fer a chyfnewid ymadroddion Cymraeg \u2013 Iseldireg!"}, {"text_idx": "#000029", "text": "Rydym yn rhedeg caffe cymunedol yn y Gogledd dan yr enw \u201cSit and Stew\u201d ac wedi penderfynu rhoi cynnig ar ddull tebyg i\u2019r Ty\u0302 Iaith. Rydym wrthi\u2019n ceisio recriwtio gwirfoddolwyr fydd yn gosod bwrdd gydag amrywiaeth o adnoddau a cheisio a chael rhai o\u2019r cyfranogwyr i gymryd rhan wrth ddysgu Cymraeg a Sgiliau Hanfodol."}, {"text_idx": "#000030", "text": "Ein cam nesaf oedd digwyddiad a gynhaliwyd i ddathlu a gwobrwyo gwirfoddolwyr. Roedd siaradwyr allweddol yn y digwyddiad gyda cherddoriaeth fyw wedyn lle roedd cerddorion o ganolfan leol ar gyfer ffoaduriaid yn perfformio."}, {"text_idx": "#000031", "text": "Nod y prosiect hwn yw gwella cyfathrebu rhwng ysgolion, athrawon, rhieni a phlant a chafodd ei anelu\u2019n benodol at rieni gyda sgiliau llythrennedd isel. Gallai\u2019r rhieni hyn gael trafferthion yn darllen llythyrau gan yr ysgol \u2013 gallent fod yn dibynnu ar eu plant i gyfathrebu gwybodaeth (yn onest). Mae\u2019r prosiect felly yn pontio\u2019r bwlch hwnnw."}, {"text_idx": "#000032", "text": "Yn y digwyddiad siaradais gyda dynes o sefydliad sydd wedi sefydlu prosiect gwych i helpu rhieni sydd a\u0302 lefelau llythrennedd isel yn defnyddio dulliau a thechnoleg digidol."}, {"text_idx": "#000033", "text": "Cadw\u2019r gorau tan yr olaf!"}, {"text_idx": "#000034", "text": "Ar ddiwrnod olaf ein hymweliad roedd ein trefnydd o\u2019r Sefydliad Dysgu a Gwaith wedi trefnu i ni ymweld ag Urbn Village, prosiect ar gyfer pobl ifanc, ac sy\u2019n un tebyg iawn i\u2019r un y mae fy mudiad i yn ei redeg yn y Gogledd, Youth Shedz Cymru. Mae model ac ethos Urbn Village yn debyg iawn i\u2019n un ni \u2013 dan arweiniad pobl ifanc ac wedi tyfu\u2019n organig i ddiwallu anghenion y bobl ifanc sy\u2019n cymryd rhan. Bu modd i ni edrych o amgylch eu prosiect wrth iddynt baratoi ar gyfer eu lansiad."}, {"text_idx": "#000035", "text": "Fel canlyniad i\u2019r ymweliad bu modd i ni wneud cysylltiadau gwych a rydym yn dal i ddatblygu ein perthynas ac yn edrych ar y posibilrwydd o ymweliad Erasmus rhwng ein dau sefydliad yn y dyfodol agos."}, {"text_idx": "#000036", "text": "Mae nifer o aelodau ifanc Youth Shedz Cymru mewn cysylltiad a\u0302 nhw drwy\u2019r cyfryngau cymdeithasol ac yn cynllunio cydweithio yn y dyfodol."}, {"text_idx": "#000037", "text": "Diwedd gwych i ymweliad gwych lle gwnaethom unwaith eto brofi diwylliant newydd, datblygu cysylltiadau newydd a dysgu ychydig bach mwy am sut y caiff pethau eu gwneud yn Ewrop."}, {"text_idx": "#000038", "text": "Fel canlyniad i\u2019r ymweliad, mae gennym fwy o syniadau eto i roi cynnig arnynt adref i wella profiad dysgu ein dysgwyr a gobeithio yr awn ymlaen i ddatblygu\u2019r cysylltiadau a wnaed rhwng sefydliadau."}]